दस एकड़मे पसरल प्रांगनमे खूब चहल-पहल छलै । सभक मुँहपर खुशीक चेन्ह साफ झलकै छलै । रंग-रोगनक बाद चमकि गेल छलै जेलक बन्द प्रांगन । पुलिस आ कैदी सभक देहपर नव वर्दी चारि चान लगबैत छलै । एक कोनमे एकटा कैदी मन्हुआएल पड़ल छलै । एकटा सिपाही ओकरा कहलकै "तुम अपना वर्दी काहे नै पहिनता है ? "
कैदी बाजल "कोन खुशीमे नव कपड़ा पहिरियै ? "
ओकरा हेय दृष्टीसँ देखैत पुलिस बाजल "तुमको मालुम नै आइ स्वतंत्रता दिवस है । साला भारतिय हो कर भी ई सब कुछ नै जानता है । "
कैदी बैसैत बाजल "अरे साहेब, जाहिये भारतक कानून निर्देष रहितो हमरा उम्रकैद देलक तहियेसँ हम भारतक नाकरिक नै रहलौं । हमरा लेल एतुका कानून छैहे नै तखन हम एतुका कोना भेलौं ? . . . और सरकार स्वतंत्रता अहाँकेँ भेटल हम तँ एखनो परतंत्र छी । "
कैदीक बात सूनि सिपाही माँथ कुड़ियाबऽ लागल । 